Балыкъ (суу)

Балыкъ суу (, ) — Къабарты-Малкъарда сууду, бир кесеги Къабарты-Малкъарны Ставрополь край бла чегини юсю бла барады, Терк сууну сол джетегиди.

 Географиясы 

Узунлугъу 210 км-ди (аллын салгъан Къызыл-къол суу бла бирге), бассейнини майданы 10 минг км²-ди. Балыкъ сууну чыкъгъан джерлери Минги тауну шимал тигинде орналадыла. Уллу-чыран, Къара-чауул, Уллу-къол, Микел-чыран, Къынгыр-сырт, Чунгур-чат-чыран деген чыранладан уллу болмагъан суучукъла — Къызыл-къол, Бирджалы суу, Солтан-тары суу, Къаракъая суу эмда башха атсыз къулакъ суула саркъадыла, ала, Къая-эшик ауушну къатында бир бирине къошулуб, Балыкъ сууну къурайдыла. Бу джерде къая магъаданла тышына чыкъгъан себебли, сууну орну тапхырлыды эмда 20-дан 40 метрге дери мийикликлери бла тёрт чучхурну къурайды. Баш джанында Балыкъ суу — тау сууду, кёб джетеклени (26) алады, аланы ичинде эм уллула — Мушт бла Кичибалыкъ (сол джетекле) эмда Шаукъол (онг джетек). Тюзге чыкъгъандан сора (аягъындан 65 км-де) Балыкъ суу, кюнчыгъышха агъыуун сакълагъанлай, республиканы шимал джаны бла ётеди эмда Екатериноградская станседен узакъда болмай Терк суугъа къошулады. Тюзде сууну уллу кесеги (16 % чакълы бири) Къабарты-Малкъарны Прохладна районуну, Ставрополь крайны эмда Шимал Тегейни сабанларын сугъарыугъа кетеди. Прохладна шахардан къыбылада, аягъындан 20 км чакълы бир узакълыкъда Балыкъ суу, баш джетегин — Басхан сууну къошады. Басханны суу джыйыу джерини майданы, Балыкъ сууну бютеу суу джыйыу джерини майданыны джарымындан кёбюдю.

 Гидрологиясы 

Суу ашауу джыйымдыкъ, кёбюсюне чыранладанды. Суу къобууу джылы кёзюудеди. Аягъындан 28 км-де сууну орта джоюлууу: 97,8 м³/с. Суу тёбен джанында 3 суткадан 2 айгъа дери бузлаучанды.

 Джерлешимле 

Сууда орналыбдыла: Хабаз, Каменномостское, Сармаково, Малка эмда башха элле, Солдатская стансе,  Прохладна шахар.

 Джибериуле 

 Малка в «Словаре современных географических названий»
 Энциклопедия «АкваЭксперт. Ру»
 Сплав по реке Малка

Категория:Ставрополь крайны суулары
Категория:Къабарты-Малкъарны суулары
Категория:Теркни джетеклери